El Alcheí

El Alcheí (en castellanu i oficialmenti Alcazaba) es un puebru colonización pedania de Badajós. S’assitia entre las localidais de Pueblu-Nuevu de Guadiana i Guadiana, junta la rivera omónima de L'Alcaçaba. Es un puebru eminentimenti agrícola. Tien 259 abitantis (2009). Es el términu más largu de Badajós, cayendu a 26 km dela capital pacensi.

 Nombri populal 
La huerça las puebracionis cercanas mientan a la zona i al mesmu puebru "El Acheí" o "El Alcheí". El misteriu está en que por metá el términu la pedanía passa la cequia H-I que sal dela Canal de Montiju.

 Estoria 
La localidá tuvu nacencia con el Pran Badajós. S’aprepararun los terrenus cercanus al Canal Montiju, entre la rivera de L'Alcaçaba i los regachus de L'Alcaçabilla i La Mina, en el añu 1957. Se costruyerun la igresia, las escuelas i el ayuntamientu, más las viviendas que s’arrepartierun del siguienti mou sigún la tipología i el destinatariu:
 46 casas aislás. 
 25 colonus. 
 25 obrerus. 
 4 maestrus. 
 3 endustrialis.

S’estalarun alo primeru 71 familias colonas i 25 obrerus procedentis dela provincia pacensi i d'algotrus lugaris d'España.

 Menumentus 
Al sel puebru de rezienti hechura, cuenta con costrucionis d’estilu moernu, comu la igresia o el ayuntamientu. 

Lo mesmu que otrus puebrus colonización cuenta con abrevaerus i huentis.

Ala contra delo que aconteció en puebrus que crecierun muchu estus añus atrás, L’Alcaçaba conserva entavía parti dela alamea que la cinga.

 Fiestas 
 San Isidro Labrador (15 mayu).
 Nuestra Señora de la Merced (24 setiembri).
Amás se celebra ena agostá la semana coltural con destintas actividais promovías pola Asociación de Vecinos.

 Referencias 

 Atijus p'ahuera 
 Página ena Deputación.

Categoría:Peanias Baajós
Categoría:Comarca d'El Lácara
Categoría:Las Vegas Baxas del Guadiana
Categoría:Tierra de Badajós